Victor Crone

Victor Fritz-Crone (født 31. januar 1992 i Österåker i Sverige), noen ganger omtalt som Vic Heart, er en svensk låtskriver og sanger. Han deltok, sammen med Behrang Miri i Melodifestivalen 2015 med låten "Det rår vi inte för". De kom på fjerde plass i sin delfinale og tok seg till Andre sjansen. Der tapte de sin duell mot Samir & Viktor. I februar 2019 vant han den estiske sangkonkurransen Eesti Laul og representerte Estland i Eurovision Song Contest 2019 med sangen «Storm». I 2020 deltok han igjen i Melodifestivalen med låten "Troubled Waters". Han framförte den i den fjerde delkonkuransen i Malmö der den gikk videre direkte til finalen. I finalen endte Crones bidrag på niende plass.

Bakgrunn 
Crone er født og oppvokst i Österåker utenfor Stockholm i Sverige, og i tenårene spilte han ishockey aktivt for IK Waxholm.

Som 18-åring dro han til Los Angeles og Nashville der han skrev sanger sammen med artister som Diane Warren, Desmond Child og Eric Brazilian. I 2015 utga han debutsingelen «Burning Man», og han hadde vokalen på rapperen Behrang Miris sang «Det rår vi inte för». Sangen deltok i svenske Melodifestivalen i 2015, men nådde ikke finalen. 

I 2015 slapp han låten «Feelgood Day» som han skrev sammen med Ollie Olsson og David Lindgren-Zacharias. I 2017 fulgte han opp med singlene «California» og «Sunshine and Rain», og i 2018 «Made Of».

I 2019 vant han Eesti Laul, Estlands uttak til Eurovision Song Contest med sangen «Storm» – som han har skrevet med Stig Rästa, Vallo Kikas og Fred Krieger. Crone representerte dermed Estland i Eurovision Song Contest 2019 i Tel Aviv i Israel. Der endte han på 20. plass i finalen med 76 poeng.

Referanser

Eksterne lenker 
 
 
 
 

 
 
 
 

Deltakere i Melodifestivalen
Personer fra Österåkers kommun
Svenske sangere
Deltakere i Eurovision Song Contest 2019